CELEX: 22012D0192
Language: hu
Date: 2012-10-26 00:00:00
Title: Az EGT Vegyes Bizottság 192/2012 határozata ( 2012. október 26. ) az EGT-megállapodás I. mellékletének (Állat- és növény-egészségügyi kérdések) módosításáról

24.1.2013   
            
            
               HU
            
            
               Az Európai Unió Hivatalos Lapja
            
            
               L 21/39
            
         
      AZ EGT VEGYES BIZOTTSÁG 192/2012 HATÁROZATA
   
   (2012. október 26.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A 2160/2003/EK európai parlamenti és tanácsi rendelet értelmében a brojlerállományokban előforduló Salmonella enteritidis és Salmonella typhimurium csökkentésére irányuló uniós célkitűzésről szóló, 2012. március 8-i 200/2012/EU bizottsági rendeletet (1) be kell építeni az EGT-megállapodásba.
            
         
               (2)
            
            
               A 999/2001/EK európai parlamenti és tanácsi rendeletnek Dánia surlókórra irányuló módosított nemzeti ellenőrzési programja jóváhagyása tekintetében történő végrehajtásáról szóló, 2012. március 16-i 233/2012/EU bizottsági végrehajtási rendeletet (2) be kell építeni az EGT-megállapodásba.
            
         
               (3)
            
            
               A 2010/221/EU határozatnak az egyes, víziállatokban előforduló betegségek Írország, Finnország és Svédország területeire történő behurcolásának megelőzésére irányuló nemzeti intézkedések tekintetében történő módosításáról szóló, 2011. december 8-i 2011/825/EU bizottsági végrehajtási határozatot (3) be kell építeni az EGT-megállapodásba.
            
         
               (4)
            
            
               A 2007/453/EK határozat Dánia és Panama BSE-státusa tekintetében történő módosításáról szóló, 2012. február 10-i 2012/111/EU bizottsági végrehajtási határozatot (4) be kell építeni az EGT-megállapodásba.
            
         
               (5)
            
            
               A 200/2012/EU rendelet hatályon kívül helyezi az EGT-megállapodásba foglalt 646/2007/EK bizottsági rendeletet (5), amelyet következésképpen el kell hagyni a megállapodásból.
            
         
               (6)
            
            
               Ez a határozat az állategészségügyet érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében leírtak alapján az állategészségügyet érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre is. Ez a határozat ezért nem alkalmazandó Liechtensteinre.
            
         
               (7)
            
            
               Következésképpen az EGT-megállapodás I. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének I. fejezete a következőképpen módosul:
   
               1.
            
            
               A 4.2. rész 94. pontja (2010/221/EU bizottsági határozat) a következő francia bekezdéssel egészül ki:
               
                           „—
                        
                        
                           
                              32011 D 0825: a Bizottság 2011. december 8-i 2012/825/EU végrehajtási határozata (HL L 328., 2011.12.10., 53. o.).”
                        
                     
         
               2.
            
            
               A 7.2. rész 47. pontjának (a Bizottság 646/2007/EK határozata) szövegét el kell hagyni.
            
         
               3.
            
            
               A 7.2. rész 49. pontja (a Bizottság 2007/453/EK határozata) a következő francia bekezdéssel egészül ki:
               
                           „—
                        
                        
                           
                              32012 D 0111: a Bizottság 2012. február 10-i 2012/111/EU végrehajtási határozata (HL L 50., 2012.2.23., 49. o.).”
                        
                     
         
               4.
            
            
               A 7.2. rész az 56. pontot (a Bizottság 931/2011/EU végrehajtási rendelete) követően a következő pontokkal egészül ki:
               
                           „57.
                        
                        
                           
                              32012 R 0200: a Bizottság 2012. március 8-i 200/2012/EU rendelete a 2160/2003/EK európai parlamenti és tanácsi rendelet értelmében a brojlerállományokban előforduló Salmonella enteritidis és Salmonella typhimurium csökkentésére irányuló uniós célkitűzésről (HL L 71., 2012.3.9., 31. o.)
                        
                     
                           58.
                        
                        
                           
                              32012 R 0233: a Bizottság 2012. március 16-i 233/2012/EU végrehajtási rendelete a 999/2001/EK európai parlamenti és tanácsi rendeletnek Dánia surlókórra irányuló módosított nemzeti ellenőrzési programja jóváhagyása tekintetében történő végrehajtásáról (HL L 78., 2012.3.17., 13. o.).”
                        
                     
         2. cikk
   A 200/2012/EU rendelet és a 233/2012/EU végrehajtási rendelet, valamint a 2011/825/EU és a 2012/111/EU végrehajtási határozat izlandi és norvég nyelvű, az Európai Unió Hivatalos Lapjának EGT-kiegészítésében kihirdetendő szövege hiteles.
   3. cikk
   Ez a határozat 2012. november 1-jén lép hatályba, feltéve, hogy az EGT Vegyes Bizottság addigra az EGT-megállapodás 103. cikkének (1) bekezdésében előírt összes bejelentést megkapta (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. október 26-án.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
         
      
   
   
      (1)  HL L 71., 2012.3.9., 31. o.
   
      (2)  HL L 78., 2012.3.17., 13. o.
   
      (3)  HL L 328., 2011.12.10., 53. o.
   
      (4)  HL L 50., 2012.2.23., 49. o.
   
      (5)  HL L 151., 2007.6.13., 21. o.
   
      (6)  Nem érkezett jelzés alkotmányos követelmények fennállásáról.